Go fitlhetswe gore malatsi a se kae morago ga gore bommè ba tshole bana, mashi a bone a letsele a a bo a na le mefuta e e fetang 700 ya dibaketeria—palo e e fetang e baitse ba neng ba e akanya. Babatlisisi ba sa ntse ba batla go bona gore dibaketeria tseno di mosola ka eng mo thulaganyong ya go sila dijo le ya go lwantsha malwetse ya losea lo lo sa tswang go tsholwa. Go kile ga bo go tlwaelegile gore bakanoki, batho ba ba botlhale le baitsehisitori ba supe gore ditiragalo tse di begilweng mo bukeng ya Baebele ya Genesise di boammaaruri e bile di diragetse. Gompieno, go tlwaelegile gore batho ba le bantsi ba belaele kgang eno. Mme lebaka la go bo go belaelwa pego e e mo go Genesise e e buang kaga Adame, Efa le tshimo ya Edene ke lefe? A re sekasekeng dintlha di le nnè tse go sa dumalanweng ka tsone.